सफारी कार पलटी, युवक की मौत
डूंडलोदमें छोटा बस स्टैंड के निकट गुरुवार रात ढाई बजे सफारी कार पलटने से एक युवक की मौत हो गई। हादसे में दो सवार गंभीर रूप से घायल हो गए। तीनों युवक इंजीनियरिंग के छात्र हैं, जो बीकानेर से यहां घूमने आए थे।
पुलिस के मुताबिक किसमीदेसर गंगाशहर बीकानेर के योगेश माली (21), व्यास कॉलोनी बीकानेर के दीपेश गुर्जर (23) गर्वित जाट (22) सफारी में नवलगढ़ से मंडावा जा रहे थे। रात करीब ढाई बजे डूंडलोद मोड़ पर तेज रफ्तार गाड़ी पेड़ से टकराकर असंतुलित होकर पलट गई। हादसे की सूचना पर 108 वैन के पायलट नरेंद्र ईएमटी ओमप्रकाश ने तीनों को नवलगढ़ के सरकारी अस्पताल में भर्ती कराया। वहां चिकित्सकों ने गर्वित को मृत घोषित कर दिया। योगेश दीपेश को गंभीर हालत में सीकर रैफर किया गया। एएसआई सुरेंद्र शर्मा सुबह मौके पर पहुंचे और जानकारी जुटाई। पुलिस ने पोस्टमार्टम कराकर शव परिजनों को सौंप दिया। कैलाशपुरी बीकानेर के दौलतसिंह राजपूत ने इस संबंध में गाड़ी चालक के खिलाफ तेज गति लापरवाही से वाहन चलाने का मामला दर्ज कराया है।
hin_Deva hin_Deva hin_Deva